Osnovna šola Šempeter Šolska ulica 2 3311 Šempeter v Sav. dol.

Šempeter, 3. 10. 2019

OBVESTILO

Spoštovani starši!

**V sredo, 9. oktobra 2019**, bomo izvedli **športni dan** za učence od 5. do 9. razreda naše šole, in sicer **kostanjev piknik s pohodom**.

Učenci bodo peš odšli k posameznim kmetijam ali na dogovorjeni prostor. Tam si bodo spekli kostanj in ga pojedli.

Otroci naj bodo primerno obuti, oblečeni, s sabo pa naj prinesejo že narezan kostanj in negazirano pijačo.

Športni dan se bo pričel v skladu z urnikom, torej ob 8.20. Kuhinja bo normalno obratovala, malica in kosilo bosta na voljo. Oddelka varstva vozačev in podaljšanega bivanja bosta potekala po urniku.

V primeru dežja bomo imeli pouk po urniku. O spremembi glede na vremenske razmere boste obveščeni na šolski spletni strani v torek, 8. oktobra 2019, po 18. uri.

Lep pozdrav

Uroš Vidmajer,

ravnatelj